อยากให้ทางเขตช่วยเข้ามาจัดการทางเท้าตรงนี้นิดนึงนะคะ มี 3 ประเด็น​ที่ขอร้องเรียน

1. มีความไม่ปลอดภัย​เวลาเดินกลางคืนช่วงหน้าฝน จะเกิดอุบัติเหตุ​บ่อยเช่นเท้าพลิกเวลาเดินบนทางไม่เรียบ  ถนนมีหลุมเยอะ ไม่เรียบ วันนี้ก็เช่นกัน มาเดินกับคุณป้าไปเดอะมอลล์​ท่าพระแล้วล้มตรงพื้นที่ยุบลงไป

2. นอกจากนี้บริเวณนี้มีความมืด  เปลี่ยว อยากขอให้เจ้าหน้าที่​ที่ดูแลจัดการเรื่องถนนที่สร้างตรงบริเวณ​นี้ช่วยเร่งดำเนินการ​ให้เสร็จโดยไวสักทีนะคะ  เพราะมันนานเกินไป  ปัจจุบัน​มีการกั้นถนนเพื่อก่อสร้างยิ่งทำให้มองไม่เห็นคนเดินบนทางเท้าทำให้เปลี่ยวน่ากลัว 

3. สุดท้ายคือเรื่องการจัดการดูแลกับรถมอเตอร์ไซค์​ที่มักง่ายที่ชอบวิ่งบนทางเท้าไม่วิ่งที่ถนน เพื่อไปรับของที่เดอะมอลล์​ท่าพระค่ะ  ซึ่งทำให้คนที่เดินต้องมาหลบให้จากที่เดินก็ไม่ค่อยสะดวกอยู่แล้ว